Broj: 01/3-50-3-3-7/20

Sarajevo, 12. 10. 2020.

**Z A P I S N I K**

# 7. sjednice Povjerenstva za vanjsku trgovinu i carine

# Zastupničkog doma Parlamentarne skupštine BiH,

# održane 12. 10. 2020.

Sjednicu Povjerenstva za vanjsku trgovinu i carine Zastupničkog doma Parlamentarne skupštine BiH (u daljnjem tekstu: Povjerenstvo) sazvao je Dragan Bogdanić, predsjedatelj Povjerenstva.

Sjednica je počela u 11.10 sati.

Sjednici su bili nazočni: Dragan Bogdanić, Mijo Matanović, Edin Mušić, Šemsudin Mehmedović i Enver Bijedić.

Sjednici Povjerenstva opravdano nisu bili nazočni: Mirko Šarović, Nenad Stevandić, Zukan Helez i Damir Arnaut.

Sjednici je, u svojstvu izvjestitelja, bio nazočan Dušan Nešković, pomoćnik ministra vanjske trgovine i ekonomskih odnosa BiH.

Sjednici su također bili nazočni: Mirjana Crnjak, tajnica Povjerenstva za vanjsku trgovinu i carine, i Nenad Pandurević, tajnik Povjerenstva za vanjsku i trgovinsku politiku, carine, promet i veze Doma naroda Parlamentarne skupštine BiH.

Predsjedatelj Povjerenstva Dragan Bogdanić otvorio je 7. sjednicu Povjerenstva i konstatirao da postoji kvorum, jer je sjednici nazočno pet od ukupno devet članova.

Za sjednicu je predložen sljedeći

**D N E V N I R E D**

1. Usvajanje Zapisnika 6. sjednice Povjerenstva;
2. Razmatranje Prijedloga izvješća o realizaciji Strateškog plana ruralnog razvoja BiH (2018.-2021.) – Okvirni dokument u 2018. godini, podnositelj: Ministarstvo vanjske trgovine i ekonomskih odnosa BiH, broj: 01,02-50-18-1795/20 od 9. 9. 2020.;
3. Tekuća pitanja.

**Ad.1. Usvajanje Zapisnika 6. sjednice Povjerenstva**

Na Zapisnik 6. sjednice Povjerenstva nije bilo primjedaba te je **jednoglasno** usvojen.

**Ad.2. Razmatranje Prijedloga izvješća o realizaciji Strateškog plana ruralnog razvoja BiH (2018.-2021.) – Okvirni dokument u 2018. godini, podnositelj: Ministarstvo vanjske trgovine i ekonomskih odnosa BiH, broj: 01,02-50-18-1795/20 od 9. 9. 2020.**

Predsjedatelj Povjerenstva Dragan Bogdanić na početku razmatranja ove točke podsjetio je članove Povjerenstva da je Vijećeministara BiH na 13. sjednici, održanoj 23. 7. 2020., utvrdilo Prijedlog izvješća o realizaciji Strateškog plana ruralnog razvoja Bosne i Hercegovine (2018.-2021.) – Okvirni dokument u 2018. godini, te je zadužilo Ministarstvo vanjske trgovine i ekonomskih odnosa BiH za njegovu dostavu Parlamentarnoj skupštini BiH. Ministarstvo je 9. 9. 2020. dostavilo navedeno izvješće Parlamentarnoj skupštini BiH na razmatranje.

Kolegij Zastupničkog doma Parlamentarne skupštine BiH je na 26. sjednici, održanoj 14. 9. 2020., nadležnim za razmatranje Prijedloga izvješća o realizaciji Strateškog plana ruralnog razvoja BiH (2018.-2021.) – Okvirni dokument u 2018. godini, čiji je podnositelj Ministarstvo vanjske trgovine i ekonomskih odnosa BiH, odredio Povjerenstvo za vanjsku trgovinu i carine Zastupničkog doma Parlamentarne skupštine BiH.

Potom je predsjedatelj dao riječ Dušanu Neškoviću, pomoćniku ministra vanjske trgovine i ekonomskih odnosa BiH.

Nakon uvodnog izlaganja Dušana Neškovića, predsjedatelj Povjerenstva otvorio je raspravu.

U raspravi su sudjelovali Mijo Matanović i Šemsudin Mehmedović.

Nakon rasprave Povjerenstvo je **jednoglasno** prihvatilo Prijedlog izvješća o realizaciji Strateškog

plana ruralnog razvoja BiH (2018.-2021.) – Okvirni dokument u 2018. godini i uputilo ga u daljnju parlamentarnu proceduru.

**Ad.3. Tekuća pitanja**

Pod ovom točkom dnevnoga reda nije bilo prijedloga, pa je predsjedatelj Povjerenstva zaključio sjednicu.

Sjednica je završena u 11.30 sati.

**Tajnica Povjerenstva Predsjedatelj Povjerenstva**

Mirjana Crnjak Dr. Dragan Bogdanić